tartuNLP/wikipedia-smugri-20251201 huggingface dataset:
Charlie Austin

Charles Austin (sündinud 5. juulil 1989 Hungerfordis) on Inglismaa jalgpallur, kes mängib ründajana Austraalia kõrgliigaklubis Brisbane Roar.
Ta alustas klubikarjääri 2006. aastal, mängides esimestel aastatel Inglismaa madalamates liigades. 2009. aastal liitus ta Inglismaa tugevustelt kolmanda liiga klubiga Swindon Town. Esimesel hooajal lõi ta liigas 19 väravat ja teise hooaja esimese poolega 12 väravat. 2011. aasta jaanuaris sõlmis ta kolme ja poole aasta pikkuse lepingu Inglismaa esiliiga klubiga Burnley. Kui hooajal 2010–11 ta pääses ta esiliigas platsile vaid neljal korral, lõi ta hooajal 2011–12 liigas 16 väravat ja oli sel hooajal klubi suurim väravakütt liigas. Hooajal 2012–13 lõi ta liigas koguni 25 väravat, olles liigas paremuselt kolmas väravakütt.
2013. aasta augustis sõlmis ta kolme aasta pikkuse lepingu teise esiliigaklubiga, Queens Park Rangers. Ta oli hooajal 2013–14 liigas klubi suurim väravakütt 17 väravaga ning aitas klubil järgmiseks hooajaks kindlustada pääs Premier League'isse. Esimese värava Premier League'is lõi ta 30. augustil 2014 mängus Sunderlandi vastu. 2014. aasta detsembris lõi ta liigas viis väravat ja valiti läbi aegade alles teise mängijana Premier League'i kuu parimaks mängijaks. Kuigi ta lõi hooajal 2014–15 liigas kokku 18 väravat ja oli liiga paremuselt neljas väravakütt, ei suutnud ta Queens Park Rangersi päästa liigas viimasest kohast ja esiliigasse kukkumisest. Aastatel 2014 ja 2015 valiti ta Queens Park Rangersi aasta mängijaks.
2016. aastal naasis Austin Premier League'isse, liitudes Southamptoniga, kellega sõlmis nelja ja poole aasta pikkuse lepingu. Esimese värava klubi meeskonnas lõi ta 23. jaanuaril mängus Manchester Unitedi vastu, tuues Southamptonile võõral väljakul 1:0 võidu.
2019. aasta augustis sõlmis ta kaheaastase lepingu Inglismaa esiliigaklubiga West Bromwich Albion. 2021. aasta jaanuaris naasis ta laenule Queens Park Rangersi, kellega sõlmis 2021. aasta juunis püsiva, kaheaastase lepingu.
2022. aasta juunis sõlmis ta mitmeaastase lepingu Austraalia kõrgliigaklubiga Brisbane Roar.
Hiiumaa Militaarajalooselts

Hiiumaa Militaarajalooselts on Hiiu maakonnas tegutsev selts, mille eesmärk on Hiiumaa sõjaajaloo uurimine, jäädvustamine, hoidmine ja tutvustamine.
Selts haldab 2007 asutatud Hiiumaa militaarmuuseumit.
Maakondlike arenduskeskuste võrgustik

Maakondlike arenduskeskuste võrgustik on Eesti maakondlikke arenduskeskusi ühendav ja nende tööd koordineeriv asutus. Asutuse peakontor asub Paides aadressil Pärnu tänav 52. 
Maakondlike Arenduskeskuste võrgustikku (MAK-võrgustikku) kuulub 15 maakondlikku arenduskeskust. Arenduskeskused pakuvad tasuta nõustamisteenust ettevõtjatele ning vabaühendustele, lisaks korraldavad maakondlikud arenduskeskused selliseid koolitusi ja üritusi nagu alustava ettevõtja baaskoolitus, mentorklubid ettevõtjatele jpm. 
Maakondlikud arenduskeskused korraldavad üle-eestilist Ettevõtlusnädalat ja Ühisnädalat ning koordineerivad haridusprogrammi Ettevõtlik Kool. 
EVEA valis maakondlike arenduskeskuste võrgustiku 2019. aastal ettevõtluse sõbraks. 
Võrgustikku kuulub 15 maakondlikku arenduskeskust:
Enne 2002.-2003. aastat eksisteerisid maakondlike arenduskeskuste asemel maakondlikud ettevõtluskeskused.
Harju Ettevõtlus- ja Arenduskeskus

Harju Ettevõtlus- ja Arenduskeskus on Eesti sihtasutus, mis jagab info-, nõustamis- ja koolitusteenusi Harju maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK).
26. aprillil 1995 asutati MTÜ "Harju Ettevõtluskeskus". 1998 korraldati MTÜ ümber sihtasutuseks Harju Ettevõtlus- ja Arenduskeskuseks.
Hiiumaa Arenduskeskus

Hiiumaa Arenduskeskus on Eesti sihtasutus, mis jagab info-, nõustamis- ja koolitusteenusi Hiiu maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Kärdlas aadressil Vabrikuväljak 1.
Jõgevamaa Arendus- ja Ettevõtluskeskus

Jõgevamaa Arendus- ja Ettevõtluskeskus on Eesti sihtasutus, mis jagab info-, nõustamis- ja koolitusteenusi Jõgeva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Jõgeval aadressil Aia tänav 1.
Järvamaa Arenduskeskus

Järvamaa Arenduskeskus on Eesti sihtasutus, mis jagab info-, nõustamis- ja koolitusteenusi Järva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK).
Keskuse asutas 14. veebruaril 2003 Järvamaa Omavalitsuste Liit.
Pürodraama

Pürodraama (inglise keeles "pyrodrama") oli 19. sajandil levinud vaatemängu- või etendusetüüp, mis sisaldas teatrilavastuse, muusika ja tantsu kõrval ka tulevärki. Pürodraamade tüüpilised süžeed hõlmasid vulkaanipurskeid ja muid tulerohkeid looduskatastroofe.
Briti tulevärgitootja James Pain lavastas Bulwer-Lyttoni romaanil "Pompeii viimased päevad" põhineva rändava pürodraama Pompei hävingu teemal, mis reisis algul Inglismaal ja hiljem Ameerika Ühendriikides.
Lääne-Viru Arenduskeskus

Lääne-Viru Arenduskeskus on Eesti sihtasutus, mis jagab info-, nõustamis- ja koolitusteenusi Lääne-Viru maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Rakveres aadressil Friedrich Reinhold Kreutzwaldi tänav 5.
Läänemaa (sihtasutus)

Läänemaa on Eesti sihtasutus, mis jagab info-, nõustamis- ja koolitusteenusi Lääne maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Haapsalus aadressil Karja 27.
Põlvamaa Arenduskeskus

Põlva Arenduskeskus on Eesti sihtasutus, mis jagab info-, nõustamis- ja koolitusteenusi Põlva maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK).
Keskuse asutasid 30. juunil 2003 maakonna kohalikud omavalitsused.
Pärnumaa Arenduskeskus

Pärnumaa Arenduskeskus on Pärnumaa omavalitsuste poolt maakonna tasakaalustatud arenguks loodud sihtasutus, mis kavandab Pärnumaa arengut, arendab ettevõtlust ja turismi, noorte ettevõtlikkust ja ettevõtlusõpet ning kodanikuühiskonda. Pärnumaa Arenduskeskus jagab info-, nõustamis- ja koolitusteenusi Pärnu maakonna ettevõtetele, vabaühendustele ja kohalikele omavalitsustele. Arenduskeskus edendab rahvatervist ja siseturvalisust, rahvusvahelisi suhteid ning viib ellu maakonnaüleseid projekte. See keskus on maakondlik arenduskeskus (MAK).
Keskus asutati 1994 fondina. 1997 korraldati fond ümber sihtasutuseks.
Viljandimaa Arenduskeskus

Viljandimaa Arenduskeskus (varasema nimega "Viljandimaa Ettevõtluskeskus") on Eesti sihtasutus, mis jagab info-, nõustamis- ja koolitusteenusi Viljandi maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Viljandis aadressil Vabaduse plats 6.
Valgamaa Arenguagentuur

Valgamaa Arenduagentuur on Eesti sihtasutus, mis jagab info-, nõustamis- ja koolitusteenusi Valga maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Valgas aadressil Kesk tänav 11.
Raplamaa Arendus- ja Ettevõtluskeskus

Raplamaa Arendus- ja Ettevõtluskeskus on Eesti sihtasutus, mis jagab info-, nõustamis- ja koolitusteenusi Rapla maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Raplas aadressil Tallinna maantee 14.
Saare Arenduskeskus

Saare Arenduskeskus on Eesti sihtasutus, mis jagab info-, nõustamis- ja koolitusteenusi Saare maakonna ettevõtetele, vabaühendustele ja kohalikele omavalitsustele. See keskus on maakondlik arenduskeskus (MAK). Keskus asub Kuressaares aadressil Lossi tänav 1a.
Delta II

Delta II oli ühekordselt kasutatav kanderakett, mida esialgu tootis ja arendas McDonnell Douglas ja hiljem United Launch Alliance.
1980. aastate algul plaanisid Ameerika Ühendriigid loobuda kanderakettide kasutamisest ja kasutada nende asemel Space Shuttle'it. Sellest poliitikast otsustati loobuda pärast Challengeri katastroofi ja augustis 1986 teatas president Ronald Reagan, et Space Shuttle ei vii enam kosmosesse erafirmade laadungeid. 1987. aastal sõlmis McDonnell Douglas Ameerika Ühendriikide õhuväega lepingu seitsme Delta II müügiks ja 1990. aastal hakkas Delta II kasutama ka NASA. 
Delta II võeti kasutusele 1989. aastal ja sellest valmistati Delta 6000 ja hiljem Delta 7000 ("Light" ja "Heavy") variandid. Kanderaketi viimane start toimus 15. septembril 2018 mis oli Delta II 100. järjestikune edukas missioon.
Jørgen Graabak

Jørgen Nyland Gråbak (sündinud 26. aprillil 1991 Melhusis) on Norra kahevõistleja, olümpiavõitja ja maailmameister.
2014. aasta taliolümpiamängudel Sotšis võitis ta kuldmedali nii suure mäe individuaal- kui ka meeskonnavõistlusel.
2018. aasta taliolümpiamängudel Pyeongchangis tuli meeskonnavõistluselt hõbemedal. Suure mäe individuaalvõistlusel oli ta kümnes ja normaalmäel 18.
Maailmameistrivõistlustelt on ta võitnud ühe kuldmedali ja kolm hõbemedalit ning kõik need neli medalit meeskonnavõistlustelt. Individuaalaladelt on tema parimaks kohaks 2015. aastal Falunis normaalmäelt saadud kaheksas koht.
Maailma karikasarjas tegi ta debüüdi 8. jaanuaril 2011 Schonachis. Esimest korda jõudis ta poodiumile 18. detsembril, kui Seefeldi etapil kolmas. Esimese etapivõidu sai ta 1. veebruaril 2015 Val di Fiemmes.
Saavutused.
Maailma karikasarjas.
Jørgen Graabak on osalenud 123 maailma karikasarja etapil () ja jõudnud poodiumile 23 korral, millest kuuel korral kõige kõrgemale astmele.
Aimo Lahti

Aimo Johannes Lahti (28. aprill 1896 Viiala, Pirkanmaa – 19. aprill 1970 Jyväskylä) oli soome relvameister. 
Leiutisi.
Loetletud on valik tähelepanuväärseimaid Lahti leiutisiː
Akito Watabe

Akito Watabe (jaapani keeles 渡部 暁斗 "Watabe Akito"; sündinud 26. mail 1988 Hakubas) on Jaapani kahevõistleja.
Hooajal 2017–2018 tuli ta maailma karikasarja üldvõitjaks.
Tema abikaasa Yurie Watabe on vigursuusataja.
Saavutused.
Maailma karikasarjas.
Akito Watabe on osalenud 184 maailma karikasarja etapil () ja jõudnud poodiumile 66 korral, millest 17 korral kõige kõrgemale astmele.
Finantsjuhtimine

Finantsjuhtimine (inglise keeles "financial management") on juhatuse süstematiseeritud tegutsemine ettevõtte raha efektiivse kasutamise eesmärgil.
Ettevõtte finantsjuhtimise eesmärgid.
Eduka finantsjuhtimise tulemusel suudavad ettevõtted hoiduda finantsraskustest ja pankrotist, suurendada kasumit, hoida kulud madalad ning edestada konkurente. Eesmärkide püstitamisel on ettevõttel vaja silmas pidada investorite huve, kuna finantsjuhtimises tehtud otsused peavad aitama kaasa nende vara kasvule. 
Finantsjuhtimise ülesanded.
Kapitali moodustamine sisemiste ja välimiste finantseerimisallikate arvel.
Finantsjuhtimise esimene ülesanne on korraldada ettevõtte rahandust, kasutades selleks nii sisemisi kui ka väliseid allikaid. Sisemised finantseerimisallikad kujunevad ettevõtte tegevuse käigus ning nendeks on kasum, põhivara kulum, reservid ja organisatsiooni vara müümisest tekkinud tulu. Välised allikad jagunevad kaheks: aktsionäride ja üksikettevõtjate rahaliseks panuseks ning laenudeks. Ettevõtte jaoks on oluline leida nende seast kõige soodsamad rahaallikad, mis toovad endaga kaasa võimalikult väikesed riskid. 
Kapitali tõhus kasutamine.
Finantsjuhtimise teine peamine ülesanne on planeerida ning juhtida organisatsiooni investeeringuid. Investeeringu hindamisel tuleb arvestada selle tasuvusmäära, tasuvusaja ja praeguse puhasväärtusega. Oluline on analüüsida investeeringuid ka pärast projektide lõppu, et näha, milliseid investeeringuid on kasulik teha ja milliseid mitte. 
Rahaliste vahendite juhtimine.
Ettevõtte maksevõime tagamiseks ja võimalike finantsraskuste ettenägemiseks tuleb selle rahavoogude liikumist täpselt planeerida. Rahavoogude prognoose tuleb pidevalt võrrelda tegelike tulemustega, et tagada finantsjuhtimise protsessi täpsus. Firma finantsprognoosimine jaguneb kolmeks etapiks: müügikäibe ja -kulu prognoosimine, planeeritud müügi saavutamiseks vajaminevate investeeringute jagamine põhi- ja käibevarasse ning finantseerimisvajaduse välja selgitamine. Levinumad meetodid ettevõtte täiendavate rahastusvahendite kindlakstegemiseks on bilansi- ja modelleerimismeetod. 
Finantsjuhi roll ettevõttes.
Väikeettevõtetes täidab finantsjuhi rolli enamasti ettevõtte juht koostöös raamatupidajaga. Suuremates firmades on selleks palgatud eraldi inimene, kes koostöös kõikide osakondade juhatajatega juhib ettevõtte finantsprotsesse. Eduka finantsjuhi omadused on hea koostöövõime, uuenduslikkus ja oskus teha muudatusi probleemide lahendamiseks. Finantsjuht peab oma rollis :
Rudolph Koenig

Karl Rudolph Koenig (tuntud kui Rudolph Koenig; 26. november 1832 Koenigsberg – 2. oktoober 1901) oli saksa füüsik kes tegeles peamiselt akustiliste nähtuste uurimisega läbi uute seadmete ehitamise. Koenig elas Pariisis, kus ta asutas laboratooriumi akustiliste instrumentide tegemiseks. Laboratooriumis tehti heliharke, resonaatoreid, seadmeid helide visualiseerimiseks ja ultraheli tekitamiseks.
Saaremaa Linnuklubi

Saaremaa Linnuklubi on Saare maakonnas tegutsev linnuklubi. Klubi juhib Vello Volke.
Koos Läänemaa Linnuklubi ja Pärnumaa Linnuklubiga Buteo antakse välja ajakirja Linnurada.
Saaremaa Meetootjate Ühing

Saaremaa Meetootjate Ühing on Saaremaa ja Muhumaa mesinikke ühendav ühing.
2014 asutasid Saaremaa Meetootjate Ühing, Eesti Kutseliste Mesinike Ühing ja Eesti Mesilaste Tõuaretajate Selts koostöövormi Eesti Mesinduse Koostöökogu.
Deklaratiivne programmeerimine

Deklaratiivne programmeerimine on arvutiteaduses kasutatav programmeerimise paradigma, kus programmide struktuur ja elemendid, mis väljendavad arvutuste loogikat, ei kirjelda programmi juhtimisvoogu. Deklaratiivne programmeerimine defineeritakse sageli kui kõik mitteimperatiivsed programmeerimise stiilid. Leidub ka definitsioone, mis ei defineeri seda imperatiivse programmeerimise kaudu.
Näiteks:
Deklaratiivne programmeerimine.
Deklaratiivne keel, erinevalt imperatiivsest keelest, kirjeldab otseselt matemaatilisi objekte ja abstraktseid seoseid nende vahel. Deklaratiivne programm koosnebki deklaratsioonidest. Deklaratiivses keeles ei kasutada tavapäraseid silmuseid ("loops") ja "if/then" tingimusi. Deklaratiivses programmeerimises pole küll vaja arvutuslike protsesse kirjeldada, kuid siiski tuleb nendega programmeerimisel arvestada ja seega nõuab deklaratiivse keele õppimine rohkem aega ja mõttetööd. 
Deklaratiivne ja imperatiivne programmeerimine tekkisid üsna samal ajal – aastal 1936. Tänapäeval on populaarsemad imperatiivsed keeled. Tehisintellekti ringkonnas ja akadeemilises arvutiteaduses on deklaratiivsete keelte kasutamine näidanud häid tulemusi.
Paljud programmeerimiskeeled võimaldavad ka imperatiivse ja deklaratiivse paradigma kombineerimist. Näiteks võib tuua Javas kasutavad märkused (inglise k "annotations"), mis lisavad imperatiivsele koodile deklaratiivse võimekuse.
Alamparadigmad.
Deklaratiivse programmeerimise kaks põhiklassi on funktsionaalsed keeled ja loogilised keeled. Deklaratiivsete keelte hulka kuuluvad ka relatsioonikeeled.
Loogilised programmeerimiskeeled.
Loogilised programmeerimiskeeled põhinevad formaalsetel loogikareeglitel. Kõige kasutatavam loogilise programmeerimise keel on Prolog. 
Loogilises programmeerimiskeeles kirjutatud programm koosneb loogilises vormis lausetest, mis väljendavad fakte ja reegleid mingi probleemi kohta. Reeglid kirjutatakse klauslitena ja loetakse deklaratiivselt kui loogilised implikatsioonid.
Funktsionaalsed programmeerimiskeeled.
Funktsionaalses keeles esitatakse arvutused avaldisena ja masina töö on selle väärtustamine ja täitmine. Funktsionaalsed programmid koosnevadki suuremal hulgal definitsioonidest, mis kirjeldavad seoseid andmete vahel. 
Funktsionaalsetest programmeerimiskeeltest on tuntuimad Sisal, Concurrent ML ja Haskell. On tõestatud, et Sisal on väga efektiivne paralleelprogrammeerimiseks. 
Relatsioonikeeled.
Andmebaasi päringukeeli võib pidada deklaratiivseks, kuna päringutes kirjeldatakse, mis ülesandeid on vaja täita, kuid ei anta täpseid juhiseid, kuidas neid täita. Andmebaasi päringud keskenduvad rohkem tulemusele ja vähem täpsetele ülesannete täitmise detailidele. Kuigi päringukeeltel on ka imperatiivseid lisafunktsioone, loetakse neid siiski deklaratiivse programmeerimisstiili alla. Näiteks on deklaratiivsed päringukeeled Cypher, SPARQL ja Gremlin.
Deklaratiivseid päringukeeli peetakse lihtsasti arusaadavateks ja kergelt kasutatavateks, kuna nad keskenduvad tulemuse leidmisele ja jõuavad vastuseni kiirelt.
Eustathios Thessalonikest

Tessaloonika Eustathios (või Eustathios Thessalonikest; kreeka keeles Εὐστάθιος Θεσσαλονίκης) (u 1115 – u 1195/6) oli kreeka õpetlane ja Tessaloonika peapiiskop. 10. juunil 1988. aastal ta kanoniseeriti ehk kuulutati ametlikult pühakuks. Tema püha tähistatakse 20. septembril.
Elulugu.
Nikolaos Kataphloroni õpilane Eustathios määrati palvekirjade haldamise kantseleisse (kr "ἐπὶ τῶν δεήσεων", "epi tōn deēseōn") retoorika professoriks ("μαΐστωρ ῥητόρων") ja pühitseti Konstantinoopolis diakoniks. Peale Myra piiskopiks saamist määrati ta umbes 1178. aastal Tessaloonika peapiiskopi ametisse, kuhu ta jäi kuni oma surmani. Eustathiose elust ja tööst jutustavad Euthymiose ja Michael Choniatese matusekõned, mille käsikirju säilitatakse Oxfordi Ülikooli Bodleiani raamatukogus. Niketas Choniates nimetas Eustathiost oma ajastu õpetatuimaks meheks. Eustathios kirjutas kommentaare vanakreeka poeetide teostele, teoloogilisi traktaate, kõnesid, pöördumisi ja olulise jutustuse sellest, kuidas Sitsiilia William II 1185. aastal Tessaloonikat rüüstas.
Tema teostest on tuntuimad Homerose kommentaarid, milles avalduvad suured teadmised kogu vanakreeka kirjanduse kohta. Teised teosed näitavad muljetavaldavat iseloomu ja oraatorlikku jõudu, mis teenis talle Komnenoste suguvõsa keisrite lugupidamise. Poliitiliselt oli Eustathios keiser Manuel I Komnenose toetaja. Iseseisva mõtlejana õilistas Eustathios mõnikord selliseid ilmalikke väärtusi nagu sõjaväeline jõud, kritiseeris orjapidamist ja uskus tsivilisatsiooni ajaloolisse progressi alates primitiivsest kuni arenenud tasemeni.
Investigation Discovery

Investigation Discovery (ID) on Ameerika Ühendriikide telekanal, mille omanik on ettevõte Discovery, Inc. ID näitab kriminaalse sisuga dokumentaalsaateid, kus keskendutakse peamiselt vägivaldset laadi kuritegudele, nagu mõrvad, vägistamine, inimröövid jne.
Esimesed saated anti eetrisse 1996. aastal, toona oli telekanali nimi Discovery Civilization Network: The World History and Geography.
2015. aasta veebruari seisuga oli telekanali ID vaatamise võimalus 86 miljonil Ameerika Ühendriikide leibkonnal, mis omakorda on 73,9% kõigist telerit omavatest leibkondadest. 
Telekanal on nähtav ka Eestis.
Western Sydney Wanderers FC

Western Sydney Wanderers Football Club on Austraalia jalgpalliklubi, mis tegutseb Uus-Lõuna-Walesis Sydneys. Klubi mängib riigi kõrgliigas A-League.
Klubi asutati 2012. aastal. Esimesel hooajal Austraalia kõrgliigas tuldi kohe liiga põhihooaja võitjaks. Hooaja finaalis kaotati Central Coast Marinersile. Liiga finaalmängule on jõutud veel hooaegadel 2013–14 ja 2015–16, kuid mõlemal korral kaotati taas.
2014. aastal võitis klubi läbi aegade esimese Austraalia klubina Aasia klubide Meistrite Liiga, kui finaalis alistati Saudi Araabia klubi Al-Hilal. Samal aastal osaleti klubide maailmameistrivõistlustel.
Alates 2019. aastast on klubi kodustaadion olnud Western Sydney Stadium (Bankwest Stadium), mis mahutab 30 000 pealtvaatajat. Aastatel 2012–2016 oli klubi kodustaadioniks Parramatta Stadium ning aastatel 2016–2019 Stadium Australia ja Sydney Showground Stadium.
Wanderersi suurimaks rivaaliks on Sydney FC.
Praegune koosseis.
"Seisuga 11. detsember 2020"
Rekordid.
"Hooaja 2019–20 seisuga "
International Baccalaureate

Rahvusvaheline Bakalaureaat (inglise keeles "International Baccalaureate", lühend "IB") on rahvusvahelise õppe sihtasutus, mis on asutatud 1968. aastal.""
Sihtasutuse peakorter asub Genfis Šveitsis.
IB oli varem tuntud kui Rahvusvahelise Bakalaureaadi Organisatsioon (IBO). See pakub nelja haridusprogrammi: IB Diploma Programmi ja IB karjääri-teemalist programmi õpilastele vanuses 16–19, IB Põhikooli Programmi õpilastele vanuses 11–16, ja IB Algklassi Programmi lastele vanuses 3–12. Et õpetada neid programme, peavad koolid taotlema luba IB organisatsioonilt.
Organisatsiooni nime ja logo muudeti 2007. aastal, et kajastada ümberkorraldamist. "IB" võib nüüd öelda organisatsiooni enda, kõigi nelja programmi, või diplomi kohta.
Ajalugu.
Loomisest.
Kui Marie-Thérèse Maurette kirjutas paberi "Pedagoogilised meetodid rahu jaoks: kas need on olemas?" aastal 1948, lõi ta raamistiku, millest lõpuks sai IB Diplomi Programm (IBDP). 1960. aastate keskel lõi rühm õpetajaid Genfi rahvusvahelisest koolist (Ecolint) Rahvusvaheliste Koolide Eksamite Sündikaadi (ISES), millest hiljem sai Rahvusvahelise Bakalaureaadi Organisatsioon (IBO) ja seejärel Rahvusvaheline Bakalaureaat (IB).
IB õppija profiil.
IB õppija profiil iseloomustab IB tegevuste missiooni, andes kokkuvõtliku ülevaate ülemaailmsest ühiskonnast mis ühiselt kasutab IB õpetamise filosoofia väärtusi. IB õppija profiil kirjeldab rahvusvahelise mõtteviisiga hariduse omadusi ja tulemusi. IB õpilased pürgivad olla:
Õppija profiil on kõigi nelja programmi aluseks.
Diplomiprogrammi (DP) õppekava ülevaade.
Vanus: 15–19
DP-Core
Õppeainete valdkonnad
Karjääri seotud programmi (LP) õppekava ülevaade.
Vanus: 16–19
Kolmeosaline raamistik
CP Core
International Baccalaureate koolid Eestis.
Eesti Rahvusvaheline Kool ("International School of Estonia")
Eesti Rahvusvaheline Kool ("International School of Estonia") oli esimene akrediteeritud IB õppega kool Eestis. Kool sai Organisatsioonilt heakskiidu rakendada Diplomiõpet ("Diploma Programme") alates 13. maist 2003.
Eesti Rahvusvaheline Kool pakub järgnevaid IB õppeprogramme:
Tallinna Inglise Kolledž ("Tallinn English College")
Tallinna Inglise Kolledž oli esimene IB õppega munitsipaalkool. Esmalt hakati rakendama Diplomiõppe Programmi ("Diploma Programme") alates 1. septembrist 2009.
Tallinna Inglise Kolledž pakub järgnevaid IB õppeprogramme:
Miina Härma Gümnaasium ("Miina Härma Gymnasium")
Tartu linnas asuv Miina Härma Gümnaasium oli kolmas IB õppega kool Eestis. Esimesena rakendati Diplomiõppe Programmi ("Diploma Programme") alates 1. septembrist 2011.
Miina Härma Gümnaasium pakub järgnevaid IB õppeprogramme:
Audentese Erakool ("Audentes Private School")
Audentese Erakool on neljas IB õppega kool Eestis. Tegu on erakooliga, kus rakendatakse ainult Diplomiõppe Programmi ("Diploma Programme"). Diplomiõpet hakati rakendama alates 1. septembrist 2011.
Folklore Fellows

Folklore Fellows on rahvusvaheline folkloristide võrgustik. Võrgustiku eesmärkide seas on arendada suhteid eri maade folkloristide vahel. Võrgustik tegutseb Soome Teaduste Akadeemia egiidi all. Võrgustiku liikmed kuuluvad väljaande Folklore Fellows' Communications toimetuskolleegiumisse.
Võrgustikule panid aluse 1907 Kaarle Krohn, Johannes Bolte ja Axel Olrik.
Freibergi mäeakadeemia

Freibergi Mäeakadeemia (saksa keeles "Technische Universität Bergakademie Freiberg", lühend TUBAF) on tehnikaülikool Saksamaal Freibergis. Kool on keskendunud mineraloogia, geoloogia, metallurgia, materjaliteaduse, energeetika ja ökoloogia valdkonnale.
Kool asutati 1765.
Koolis õpib 4927 õpilast.
Koodilaiv

Koodilaiv või laivkoodimine (inglise keeles "live coding performance") on programmeerimise etenduslik vorm, kus arvutiprogrammi koostamine ja selle käitamine on ühendatud tervikuks. Tüüpilisel etendusel näidatakse interaktiivselt redigeeritavat programmikoodi ekraanil ning jälgitakse samal ajal selle väljundit, näiteks heliteost.
Laivkoodimine on enamasti improvisatsiooniline ning seda viljeldakse digitaalses heli- ja pildiloomes, aga ka laiemalt digitaalses meedialoomes ning seadmete ja robotite, aga ka inimeste juhtimisel algoritmilistes tantsu-, luule- jm etendustes. Laivkoodimist kasutatakse ka hariduses.
Eestis on laivkoodimise edendamisega tegelenud Alo Allik ja Kristi Jaason.
Uvongo

Uvongo on linn Lõuna-Aafrika Vabariigis KwaZulu-Natali provintsis Ugu ringkonnas Ray Nkonyeni vallas. Linn asub India ookeani rannikul Vungu jõe suudmes.
Uvongo on asutatud 1954. aastal.
Lõuna-Aafrika Vabariigi 2011. aasta rahvaloenduse andmetel oli Uvongo elanikest valgeid 71,78%, mustanahalisi aafriklasi 21,60%, India või Aasia päritolu inimesi 4,36%, värvilisi 2,01% ja teisi 0,28%. Inglise keelt pidas emakeeleks 57,70% inimesi, afrikaani keelt 25,49%, suulu keelt 8,08% ja koosa keelt 5,57%.
Park Rynie

Park Rynie on linn Lõuna-Aafrika Vabariigis KwaZulu-Natali provintsis Ugu ringkonnas. Linn asub India ookeani rannikul.
Park Rynie on asutatud 1857. aastal. Linn on nime saanud kohaliku maaomaniku naise Renetta Hoffmani järgi, kelle hüüdnimi oli Rynie.
Lõuna-Aafrika Vabariigi 2011. aasta rahvaloenduse andmetel oli Park Rynie elanikest India või Aasia päritolu inimesi 47,99%, mustanahalisi aafriklasi 34,78%, valgeid 11,55%, värvilisi 5,12% ja teisi 0,56%. Inglise keelt pidas emakeeleks 65,20% inimesi, suulu keelt 23,72%, koosa keelt 3,69% ja afrikaani keelt 3,58%.
162173 Ryugu

162173 Ryugu, ajutise nimega 1999 JU3, on Maa-lähedane Apollo-tüüpi asteroid. Asteroidi läbimõõt on umbes 1 kilomeeter.
Ryugu avastati 10. mail 1999 ning sai ajutiseks nimeks 1999 JU3. 2015. aastal nimetati see Jaapani folkloorist pärit Ryūgū-jō palee järgi ümber Ryuguks.
Juunis 2018 saabus Ryugu orbiidile Jaapani kosmoseaparaat Hayabusa 2 ning septembris eraldusid Hayabusa küljest kaks kulgurit, mis maandusid edukalt Ryugu pinnale. Hayabusa 2 võttis Ryugult pinnaseproovid 21. veebruaril ja 5. aprillil 2019 ning lahkus asteroidi juurest novembris 2019. Ryugult võetud pinnaseproovid saabusid Maale 5. detsembril 2020.
Algoreiv

Algoreiv ehk algoritmiline reiv on tantsumuusika üritus, kus mängitakse algoritmilist muusikat, mida enamasti luuakse laivkoodimise teel.
Algoreivi termini tõid 2012. aastal käibesse Alex McLean ja Nick Collins, nende ürituste ja seal viljeldavate žanrite juurde koondunud muusikute ülemaailmset kogukonda kutsutakse ka algoreivi liikumiseks.
Eestis on algoreive korraldatud Üle heli festivali raames, esimene algoreiv toimus 28. oktoobril 2017 Von Glehni teatris, kohalikest artistidest astusid üles Alo Allik, Algorütmid, Ekke Västrik ja Build Gates.
Interaktiivne programmeerimine

Interaktiivne programmeerimine on käivitatud programmi koodi või selle osade koostamine või muutmine nii, et muudatused rakenduvad käitatavas programmis ilma seda peatamata ja/või uuesti käivitamata.
Võimalusega teha käitatavas programmkoodis muudatusi ilma seda peatamata on tuntud programmeerimiskeel Smalltalk. Interaktiivset programmeerimist kasutatakse eri vormides iteratiivse tarkvaraarenduse puhul, interaktiivne programmeerimine publiku ees on laivkoodimine.
Kontrastid

Kontrastid oli Eesti ansambel, mis tegutses Tartu kultuurihoone juures 1960. aastate teisel poolel.
Mihhail Koltsov

Mihhail Koltsov (vene Михаил Ефимович Кольцов, sünninimi Moissei Fridljand, vene Мойсей Хаимович Фридлянд; 12. juuni (vkj. 31. mai) 1898 Kiiev – 2. veebruar 1940 Moskva) oli juudi rahvusest Vene ajakirjanik ja publitsist.
Mihhail Koltsov oli pärit juudi kingsepa perekonnast. 1915. aastal asus ta õppima Peterburi Psühhoneuroloogia Instituudis. Ta osales Veebruari- ja Oktoobrirevolutsioonis ning Vene kodusõjas. Venemaa Kommunistlikku (bolševike) Parteisse astus 1918. aastal. 1920–1922 töötas ta Moskvas Välisasjade rahvakomissariaadi pressiosakonnas. Oli alates aastast 1923 ajalehe Pravda alaline kaastööline. 1923–1938 oli ta ajakirja Ogonjok toimetaja ja 1934–1938 ajakirja Krokodil toimetaja.1936–1937 oli ta Pravda kirjasaatja Hispaanias kajastades Hispaani kodusõja sündmusi. Lisaks oli ta Hispaania Kommunistliku Partei Keskkomitees ja Hispaania valitsuses poliitiline nõunik. 1937. aastal autasustati teda Punatähe ordeniga. 1938. aastal valiti ta NSVL Teaduste Akadeemia korrespondentliikmeks ja Vene NFSV Ülemnõukogu liikmeks.
NKVD arreteeris Mihhail Koltsovi 14. detsembril 1938. 1. veebruaril 1940 mõisteti surma ja lasti järgmisel päeval maha. Rehabiliteeriti postuumselt 1954. aastal.
Graafik ja karikaturist Boriss Jefimov (1900–2008) oli Mihhail Koltsovi vend.
Eesti keeles on 1958. aastal ilmunud Mihhail Koltsovi valimik "Ajaloost ja argipäevast" ja 1961. aastal "Hispaania päevik".
Jaana Eigi-Watkin

Jaana Eigi-Watkin (sündinud 19. augustil 1985) on eesti teadusfilosoof.
Jaana Eigi-Watkin on õppinud aastatel 1993–1994 Vana-Kalamaja Üldhariduskoolis ja 1993–2004 Tallinna Mahtra Gümnaasiumis, mille lõpetas kuldmedaliga. Aastatel 2004–2007 õppis ta filosoofiat Tartu Ülikoolis bakalaureuseõppes (lõpetas "cum laude"), 2007–2009 magistriõppes ("cum laude") ja 2011–2016 doktoriõppes. 2014–2015 oli ta külalisdoktorant Viini Ülikoolis. Tema magistritöö teema oli "Ühiskonna ettekujutused "heast teadusest" (Rind-Tromovitch-Bausermani artikli juhtumi analüüsi näitel)" ja doktoritöö teema "The Social Organisation of Science as a Question for Philosophy of Science", mõlemat juhendas Endla Lõhkivi.
2009. aastast töötab Jaana Eigi Tartu Ülikooli filosoofia osakonnas, kus on olnud õppeülesande täitja, assistent, referent ja 2016. aastast teadusfilosoofia teadur.
Valdavalt käsitleb Eigi teadustöö teaduse filosoofia ja sotsioloogia vallas teaduse sotsiaalset korraldust ja teaduse mõistmist ühiskonnas. Koos Endla Lõhkiviga juhendab ta Eveli Neemre doktoritööd "Objectivity and Animal Research".
Jaana Eigi on alates 2013. aastast Euroopa Teadusfilosoofia Assotsiatsiooni (European Philosophy of Science Association, EPSA) liige ja alates 2012. aastast Teadusajaloo ja Teadusfilosoofia Eesti Ühenduse liige.
Luke Hemmings

Luke Hemmings (täisnimi Luke Robert Hemmings; sündinud 16. juulil 1996 Sydneys Austraalias) on ansambli 5 Seconds of Summer laulja.
Lapsepõlv.
Ta sündis Liz ja Andrew Hemmingsi lapsena. Tal on vanemad vennad Ben ja Jack. 
Ta õppis koos oma bändikaaslastega Norwesti kristlikus koolis. 
Enne kuulsust.
2011. aastal pani YouTube'i üles videod, kus ta kaverdas paljude esitajate lugusid. 
Isiklikku.
Ta oli suhtes Instagrami staari Arzaylea Rodriguezega, nüüd aga on suhtes laulja Sierra Deatoniga. 
Hemmings on 1,93 m pikk. 
Albumid.
5 Seconds of Summeri koosseisus:
Calum Hood

Calum Hood (täisnimi Calum Thomas Hood; sündinud 25. jaanuaril 1996 Sydneys Austraalias) on ansambli 5 Seconds of Summer liige.
Lapsepõlv.
Ta vanemad on Joy ja David Hood. Tal on vanem õde Mali-Koa, kes on samuti laulja. 
Ta käis Norwesti Kristlikus Koolis koos oma bändikaaslastega. 
Isiklikku.
Hood oli suhtes Hey Violeti trummari Nia Lovelisiga. 
Albumid.
5 Seconds of Summer koosseisus:
Michael Clifford

Michael Clifford (täisnimi Michael Gordon Clifford; sündinud 20. novembril 1995 Sydneys Austraalias) on ansambli 5 Seconds of Summer laulja.
Lapsepõlv.
Michaeli vanemad on Karen ja Daryl Clifford. Ta on ainuke laps perekonnas. 
Ta õppis koos teiste bändikaaslastega Norwesti kristlikus koolis. 
Isiklikku.
Clifford oli suhtes Instagrami-kuulsuse Geordie Grayga. 2015. aastal alustas suhet Crystal Leigh'ga, kes on samuti Instagrami-kuulsus. 
2019. aasta jaanuaris teatas paar, et on kihlatud. 
Albumid.
5 Seconds of Summeri koosseisus:
Žīguri vald

Žīguri vald (läti "Žīguru pagasts") on vald Lätis Balvi piirkonnas. Vald asub Venemaa piiri ääres.
Vald piirneb sama piirkonna Vecumi, Susāji ja Vīksna valla ning Alūksne piirkonna Liepna vallaga, samuti ka Pihkva oblasti Palkino ja Põtalovo rajooniga.
Valla pindala on 111 km². 2016. aasta seisuga elas seal 694 inimest. Valla keskus on Žīguri küla. Vallamaja asub aadressil Ciemata iela 4, vallavanem on Oļegs Kesks. Aastal 2011 olid valla elanikest 74,48 % lätlased ja 23,85 % venelased.
Valla tähtsamad jõed on Liepna jõgi, Bolupe ja Veda jõgi.
Aastal 1958 sai Abrene rajoonis Sosnīca külanõukogus asunud Žīguri alevi staatuse, millega liideti ka osa Pļeševa külanõukogu alasid. Aastal 1959 liideti Žīguriga osa likvideeritavast Sosnīca külanõukogust (kolhooside «Gaišais rīts» ja «Jaunkatleši» maad) ja moodustati Žīguri maapiirkond. Žīguri kaotas alevi staatuse aastal 1990 ja küla ning maapiirkond liideti ühiseks Žīguri vallaks. Enne 2009. aasta haldusreformi kuulus vald Balvi rajooni. Aastatel 2009–2021 kuulus vald Viļaka piirkonda.
Muinsusmälestistest on riikliku kaitse all Cirnava muinaskalmed ehk Sõjakalmed. Looduskaitse all on Zelma kask, Ussikuusk, Līkāse mänd, Seimaņi tamm, Katleši kalmistu Suur mänd, Stārķase mänd ja Šalgunova kask. Valda jäävad ka 64 ha suurune Posolnīca hoiuala ja 98 ha suurune Zodāni soo hoiuala ning osaliselt ka 7842 ha suurune Vecumi metsade looduspark.
Vallas on üksteist küla. Valla keskuses Žīguris ("lielciems") oli aastal 2018 603 elanikku. Teised valla külad on staatusega "skrajciems" – Brizgova 3 elanikuga aastal 2018, Cirnova 6 elanikuga aastal 2016, Gārša 5 elanikuga aastal 2018, Glazunova 2 elanikuga aastal 2007, Jaunkantoris 1 elanikuga aastal 2018, Katleši 15 elanikuga aastal 2018, Pritikova 2 elanikuga aastal 2018, Sasnīcas 1 elanikuga aastal 2018, Šalgunova 1 elanikuga aastal 2018 ja Žeigurova. Ülejäänud valla elanikud elavad külade koosseisu mitte kuuluvates taludes.
Oktoober (täpsustus)

Oktoober on aasta 10. kuu.
Sõna "oktoober" võib tähendada veel järgmist:
Küünlaprobleem

Küünlaprobleem, mida on nimetatud ka Dunckeri küünlaprobleemiks, on kognitiivse soorituse test, millega mõõdetakse, kuivõrd mõjutab asja funktsioonis kinniolemine inimese probleemilahendusoskusi. Testi autor on geštaltpsühholoog Karl Duncker. Test avaldati 1945. aastal pärast tema surma. Duncker kirjutas sellest testist algselt probleemilahendusülesandeid käsitlevas töös Clarki ülikoolis.
Probleem.
Katses antakse osalisele järgmine ülesanne: kuidas kinnitada küünal korkseinale nii, et selle süütamisel küünlavaha lauale ei tilguks. Ülesande lahendamiseks antakse osalejale koos küünlaga vaid tikutoos ja karp knopkasid.
Lahendus.
Ülesande lahendamiseks tuleb knopkadega knopkakarp seinale kinnitada, panna küünal karpi ja süüdata see tikuga. Asja funktsioonis kinni olemise kontseptsioon ennustab, et osaleja näeb karpi ainult asjana, mis on knopkade hoiustamiseks ning ei näe seda kohe eraldi ja funktsionaalse asjana, mis on vajalik ülesande lahendamiseks.
Vastus.
Paljud püüdsid ülesannet lahendada teiste loominguliste, kuid vähem efektiivsete meetoditega. Näiteks, mõned püüdsid küünalt knopkakarpi kasutamata seinale panna, ja teised püüdsid sulatada osa küünlavahast ja kasutada seda küünla seinale kinnitamisel. Kumbki meetod ei tööta. Kui ülesanne esitada nii, et knopkad on karbist välja tõstetud, siis lahendavad peaaegu kõik osalejad ülesande õigesti.
Küünlatesti on tehtud suure hulga inimestega, ka Kellogi juhtimiskooli üliõpilastega uurimuses, kus vaadati välismaal elamise ja loomingulisuse seoseid.
Žīguri

Žīguri (ka Žeiguri) on küla ("lielciems", endine alev) Lätis Balvi piirkonnas, enne 2009. aastat Balvi rajoonis. Žīguri on Žīguri valla keskus. Žīguri asub merepinnast 100 meetri kõrgusel, Riiast 253 ja piirkonna keskusest Viļakast 10 kilomeetri kaugusel Virica oja kaldal.
Asula tekkis aastal 1927 Žīguri raudteejaama juurde. Aastal 1944 rajati sinna metsatööstuskombinaat, aastal 1945 saekaater. Aastaks 1959 oli seal 1015 elanikku. Aastal 1958 sai see töölisasula staatuse, aastast 1961 oli Žīguri alev. Aastal 1990 sai alevist taas küla. Aastal 2000 oli asulas 928 elanikku. Aastatel 2009–2021 kuulus küla Viļaka piirkonda.
Haridust annavad kaks kooli – lasteaed-algkool ja põhikool. Seal asub ka kultuurimaja, mis on suurim kultuurimaja selles piirkonnas.
Burgwedel

Burgwedel on linn Saksamaal Alam-Saksi liidumaal Hannoveri piirkonnas, umbes 15 km Hannoverist kirdes.
Linna pindala on 151,96 km². 31. detsembril 2016 elas seal 20 594 inimest.
Burgwedeli linnaosad on: Engensen, Fuhrberg, Großburgwedel, Kleinburgwedel, Oldhorst, Thönse ja Wettmar.
Holy Motors (ansambel)

Holy Motors on Eesti bänd, kes alustas tegevust 2013. aastal Tallinnas. Sellesse kuuluvad Eliann Tulve (vokaal), Lauri Raus (kitarr), Gert Gutmann (kitarr) ja Caspar Salo (trummid). 
Žanriliselt võib Holy Motorsi loomingut kirjeldada kui segu "shoegaze"’ist, "Americana"’st, tumedast "twang"’ist, "reverb"’ist ja "dream pop"’ist. Bändi nimi tuleneb samanimelisest Leos Caraxi filmist, kuid mitte filmist inspireeritult, vaid sõnapaari kõla tõttu. Algusaegadel kandis bänd mõnda aega Heavenly Motorsi nime. 
2014. aastast tegutseb bänd Ameerika Ühendriikide "indie"-plaadifirma Wharf Cat Records all. 
Peale Eesti linnade on Holy Motors andnud kontserte Venemaal, Ukrainas, Lätis, Saksamaal, Prantsusmaal, Šveitsis, Hispaanias, Portugalis ja mujal Euroopas ning teinud kontserdireisi Ameerika Ühendriikides, kus ta esines ka muusikafestivalil South by Southwest.
Ajalugu.
Bändi esimene esinemine toimus Tallinnas Sõpruse kinos enne Jim Jarmuschi filmi „Mystery Train“ seanssi. Esimesed kontserdid jäävad 2014. aastasse, kui esineti festivalidel Schilling ja Tallinn Music Week. Samal aastal laaditi ka esimene lugu, demolugu „Lightning Struck“ SoundCloudi. 2015. aastal anti välja esimene kahelooline 7” vinüülsingel „Heavenly Creatures“, 2017. aastal teine vinüülsingel „Sleeprydr“.
Bändi esimene täispikk album „Slow Sundown“ ilmus 2018. aastal. Selle produtsent oli Ameerika bändide Merchandise eeslaulja ja produtsent Carson Cox.
Gehrden

Gehrden on linn Saksamaal Alam-Saksi liidumaal Hannoveri piirkonnas, umbes 10 km Hannoverist edelas.
Linna pindala on 42,97 km². 31. detsembril 2016 elas seal 14 845 inimest.
Priit Humal

Priit Humal (sündinud 9. septembril 1970) on eesti elektroonikainsener, ettevõtja ja munitsipaalpoliitik, alates 20. novembrist 2021 kuni 1. juunini 2023 Tartu abilinnapea.
Elulugu.
Ta on lõpetanud Nõo Keskkooli 1988. aastal ja õppinud Tartu Ülikoolis füüsikat.
Ta on olnud templitehase Humal Elektroonika OÜ tegevdirektor (1991–2021).
Ühiskondlik tegevus.
1997–2017 oli Humal EELK Tartu Pauluse koguduse juhatuse liige, ta on olnud ka Pauluse koguduse juhatuse esimees ja aseesimees.
1997–2009 ja 2013–2016 oli Humal ka EELK kirikukogu liige.
Samuti on ta aastast 2001 MTÜ Tartu Pereraadio Ühingu ning aastast 2014 Eesti Orelisõprade Ühingu juhatuse liige.
2014. aastal liitus Humal kodanikuliikumisega Avalikult Rail Balticust ning on selle baasil loodud MTÜ ARB juhatuse liige.
Poliitiline tegevus.
Humal on Erakonna Isamaa liige aastast 2002. Ta on ka Erakond Isamaa volikogu liige ja aukohtu esimees.
2021. aasta sügisel toimunud kohalike omavalitsuste valimistel pääses ta Isamaa nimekirjas Tartu Linnavolikokku ja on alates 20. novembrist 2021 Tartu abilinnapea, tema vastutusvaldkonnad on rahandus ja eelarve, laenupoliitika ja linnavarad.
Ta kandideeris 2023. aasta Riigikogu valimistel, kus kogus valimisringkonnas nr 10 (Tartu linn) 252 häält ning ei osutunud valituks.
Kahtlustus korruptsioonikuriteos.
2023. aastal soetas korp! Sakala Riigi Kinnisvaralt 1,2 miljoni euro eest Eesti Rahva Muuseumi endise näitusemaja. Sama aasta mais ilmnes, et Kaitsepolitsei kahtlustab ostuga seoses Tartu abilinnapead Priit Humalat toimingupiirangu rikkumises ja Parvel Pruunsilda sellele kaasa aitamises.
31. mai pärastlõunal teatas Priit Humal, et astub 1. juuni seisuga Tartu abilinnapea ametist tagasi linnavalitsuse tegevuse läbipaistvuse ja töörahu huvides, lisades, et KAPO esitatud kahtlustused ei ole põhjendatud.
11. veebruaril 2025 mõistis Tartu maakohus nii Humala kui Pruunsilla õigeks.
Isiklikku.
Tema isa on füüsik Leo-Henn Humal, vanaisa oli matemaatik Arnold Humal, äi oli vaimulik Paul Saar. Tema tädi on Ene-Margit Tiit. 
Ta on 17. septembrist 1994 abielus Anna Humalaga (neiuna Saar), neil on tütar Auli Marta (snd 1997) ja kolm poega. Üks poegadest – Henn Kaaleb Humal (snd 2002) – on aastast 2021 Isamaa erakonna Tartu piirkonna noorteühenduse Noor Isamaa esimees.
Uplink Network

Uplink Network (UPLINK Network GmbH) on sõltumatu telekommunikatsiooniteenuste osutaja Saksa ringhäälinguorganisatsioonidele, peakontoriga Düsseldorfis.
Ettevõte asutati 2013. aastal pärast Saksa telekommunikatsiooniseaduse muudatust, mis näeb ette, et volitatud raadiooperaatorid võivad oma tehnilisi toiminguid sisse osta sõltumatutelt teenuseosutajatelt.
Ettevõtte põhitegevus on raadioringhäälingu tegevus. Kõige olulisemad kliendid on eraõiguslikud raadiojaamad. UPLINK on 2018. aasta keskel töötanud 700 VHF sagedusel üle 300 koha kogu Saksamaal, mis moodustab eraringhäälinguettevõtetest 50%.
Nõukogu esimees on endine kommunikatsiooniminister Christian Schwarz-Schilling. Tegevdirektoriteks on Michael Radomski, Thomas Weiner ja Florian Ihlow.
Kerstti Kittus

Kerstti Kittus (30. oktoober 1952 – 23. september 2018) oli eesti tõlkija.
Ta lõpetas Tartu 5. Keskkooli 1970. aastal. 
Aastail 1998–2008 töötas ta Eesti Korvpalliliidu büroo juhatajana.
Ta oli aastast 2004 vabakutseline konverentsitõlk Euroopa Liidu institutsioonide juures. Ta on tõlkinud inglise, saksa ja vene keelest kokku umbes 60 raamatut, Ta valdas ka ungari keelt.
Põhja-Tallinna arengunõukogu

Põhja-Tallinna arengunõukogu on 2002 Tallinnas moodustatud nõukogu, mis muu hulgas koostab Põhja-Tallinna linnaosale arengustrateegia dokumente.
2002 valiti nõukogu esimeheks Vilja Savisaar.
2003 valmis nõukogul dokument "Põhja-Tallinna arengukava 2003–2009".
Werner Herzog

Werner Herzog (sündinud 5. septembril 1942) on Saksamaa filmilavastaja, -produtsent, näitleja ja stsenarist.
Koos Rainer Werner Fassbinderi, Volker Schlöndorffi ja Wim Wendersiga loetakse teda üheks Teise maailmasõja järel tekkinud uue Saksa kino filmikunstivoolu võtmetegelaseks.
2009. aastal valis Ameerika Ühendriikide ajakiri Time maailma 100 mõjukaima inimese hulka.
Aivar Juhanson

Aivar Juhanson (sündinud 15. augustil 1962) on eesti kunstnik.
Eesti Kunstiakadeemia graafikaosakonna lõpetas 1992. aastal.
Peamiselt joonistab portreid ja šarže Eesti Ekspressile, kus on avaldatud juba üle 2000 portree. Esimene šarž oli seal Andrus Öövelist, järgmine oli Lennart Merist ja kolmas Hardo Aasmäest.
2015. aastal tunnustati teda maailma ühel mainekamal illustratsioonikonkursil World Press Cartoon, kus ta märgiti ära Eesti Ekspressis ilmunud patriarh Kirilli šarži eest.
Kujundanud laulupeole pühendatud margiploki ja illustreerinud raamatuid.
Autolammutuskoda

Autolammutuskoda (ka romula) on töökoda, kus lammutatakse autosid ja kaubeldakse nende töökõlblike osadega. Romula on ka autolammutuskoja juures olev maa-ala, kus lammutamisele minevad autod asuvad.
Näiteks USAs tuleb igal aastal lammutada umbes 12 miljonit autot, Lääne-Euroopas aga umbes 15 miljonit autot.
Half-Earth

"Half-Earth: Our Planet's Fight for Life" on Briti evolutsioonibioloog E. O. Wilsoni 2016. aastal avaldatud populaarteaduslik raamat evolutsiooni mehhanismidest.
Teoses argumenteerib autor, et pool Maast tuleks muuta inimestevabaks looduskaitsealaks, et säilitada planeedi elurikkust.
Nõukogude Liidu 1959. aasta rahvaloendus

Nõukogude Liidu 1959. aasta rahvaloendus viidi läbi enne 15. jaanuarit 1959.
1959. aasta rahvaloenduse metoodikas ja organisatoorsetes küsimustes lepiti kokku juunis 1957 toimunud üleliidulisel statistikanõupidamisel.
Rahvaloenduse tulemuste järgi elas Nõukogude Liidus 208,8 miljonit inimest. 48% inimestest elas linnas. Eestlasi oli 988 616.
Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Nõukogude Liidu 1970. aasta rahvaloendus

Nõukogude Liidu 1970. aasta rahvaloendus toimus 15.-22. jaanuarini 1970.
Rahvaloenduse tulemuste järgi elas Nõukogude Liidus 241,7 miljonit inimest. Eestlasi oli 1,007 miljonit.
Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Nõukogude Liidu 1979. aasta rahvaloendus

Nõukogude Liidu 1979. aasta rahvaloendus viidi läbi enne 17. jaanuarit 1979.
Rahvaloenduse tulemuste järgi elas Nõukogude Liidus 262 436 227 miljonit inimest. Eestlasi oli 1 019 851.
Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Nõukogude Liidu 1989. aasta rahvaloendus

Nõukogude Liidu 1989. aasta rahvaloendus viidi läbi 12.-19. jaanuarini 1989. See oli viimane Nõukogude Liidus läbi viidud rahvaloendus.
Rahvaloenduse tulemuste järgi elas Nõukogude Liidus 286,7 miljonit inimest. Eestlasi oli 1 026 649.
Tabelis on toodud Nõukogude Liidu rahvaarvu tulemused etniliste rühmade järgi. Tabelis on tulemused 1939., 1959., 1970., 1979. ja 1989. aasta kohta.
Dali sõnaraamat

"Vene keele seletav sõnaraamat" (vene keeles "Толковый словарь живого великорусского языка"; ka Dali sõnaraamat) oli Vladimir Dali koostatud vene keele sõnaraamat; ühtlasi üks mahukamaid vene keele sõnaraamatuid. Raamat ilmus 1863–1866 neljas köites. Raamat sisaldab umbes 200 000 sõna ja umbes 30 000 vanasõna, kõnekäändu, mõistatust. 
Dal koostas raamatut 53 aastat.
Michael Caesar

Michael Caesar (surnud 1710) oli Tallinna raehärra.
Ta oli advokaat, sai 1694. aastal Tallinna kodanikuks ja 19/30. märtsil 1703 raehärraks, suri katku.
Llibre Vermell

Llibre Vermell, ka Llibre Vermell de Montserrat (, 'Montserrati punane raamat') on Kataloonias Montserrati mäel asuva benediktlaste kloostri raamatukogus hoitav käsikirjakogumik, mis muude vagade tekstide hulgas sisaldab kümmet laulu koos nootidega. Käsikiri on koostatud 14. sajandil samas kloostris ja kuulub Lääne-Euroopa vanimate muusikakäsikirjade hulka.
Käsikiri.
Käsikiri on valminud umbes aastal 1399, see tähendab ajal, kui Montserrati klooster, Montserrati Jumalaema (Montserrati Must Madonna, "La Moreneta") asupaik ja pühamu, oli üleeuroopalise kuulsusega palverännakusihtkoht. Algselt on käsikirjas olnud 172 kahepoolset lehte, millest 32 on läinud kaotsi. Noodid on kokku kuuel lehel. 19. sajandil köideti käsikiri punasesse köitesse, arvatavasti samast ajast on pärit nimetus "punane raamat". Ühegi laulu autorit pole tuvastatud.
Muusika.
Käsikirjas on lõik seletusega, miks laulud on kirja pandud:
"Quia interdum peregrini quando vigilant in ecclesia Beate Marie de Monte Serrato volunt cantare et trepudiare, et etiam in platea de die, et ibi non debeant nisi honestas ac devotas cantilenas cantare, idcirco superius et inferius alique sunt scripte. Et de hoc uti debent honeste et parce, ne perturbent perseverantes in orationibus et devotis contemplationibus".
"Et palverändurid, kes valvavad öösiti Montserrati Õndsa Neitsi kirikus, tahavad laulda ja tantsida, ja niisamuti ka päeva ajal väljakul, ja et kirikus ei lauldaks muid laule kui vaid karskeid ja vagasid, sel põhjusel on need siin kirja pandud. Ja kasutatagu neid tagasihoidlikult ja hooles, et ükski palves ja mõtiskluses viibija ei oleks häiritud."
Niisiis on kogumikus sisalduv muusika kirja pandud eesmärgiga pakkuda vaga repertuaari kirikus peatuvatele palveränduritele. Laulud on katalaani, oksitaani või ladina keeles. Kuigi kogumik on koostatud 14. sajandi lõpul, paistab enamik muusikat, otsustades stiili järgi, pärinevat varasemast ajast. Muusikal on nii rahvalaulude kui kirikuhümnide jooni. Osa neist on ühehäälsed ja lauldavad ka kahe- või kolmehäälse kaanonina ("O Virgo splendens", "Laudemus Virginem", "Splendens ceptigera"). Mitmehäälsed laulud on kahe- kuni neljahäälse mitteimitatsioonilise polüfoonia näited ("Stella splendens", "Mariam Matrem Virginem"), sealhulgas üks motett kahes erinevas keeles üheaegselt lauldava tekstiga ("Imperayritz de la ciutat joyosa" / "Verges ses par misericordiosa"). Tänu laulude meloodilisusele, tantsurütmile ja suhtelisele lihtsusele on Llibre Vermelli muusika üks enim esitatud ja salvestatud keskajast pärit materjal.
Eesti muusikutest on Llibre Vermellist pärit muusikat esitanud näiteks vanamuusikaansamblid Hortus Musicus, Rondellus ja Via Sonora. 2005. aastal etendus Viljandi vanamuusika festivalil osaliselt Llibre Vermelli muusikal põhinev tantsuetendus "Montserrati palverändurid" (lavastaja Jane Gingell, muusikaline saade Triskele).
186 eKr

186. aasta eKr ehk "ab urbe condita" DLXVIII (568).
Boris Aareandi

Boris Aareandi (kuni 1923 Boris Villmann; hiljem Saksamaal ka Berendt Willmann; 12. august (vkj)/ 25. august 1902 Pärnu – 30. aprill 1942 Kirovi oblast, Vene NFSV) oli Eesti vaimulik.
Osales Vabadussõjas. 
Ta lõpetas 1930. aastal Tallinna Rahvaülikooli Seltsi Erakolledži. Ta õpingute ajal ka alates 1926. aastast Tartu Ülikooli usuteaduskonna vabakuulaja, õppis samas 1930–1931 (lõpetas), 1931 filosoofiateaduskonnas ja 1932 uuesti usuteaduskonnas. Akadeemiliselt oli ta Korporatsioon Fraternitas Liviensise liige.
1932–1934 Käina, Kärdla ja Pühalepa koguduse õpetaja. Ta eemaldati 1934. aastal ajutiselt ametist kahtlustatuna vägistamises.
Läks edasi Saksamaale, tuli 1939. aastal Eestisse tagasi. Arreteeriti Nõukogude okupatsioonivõimu poolt 10. veebruaril 1941. aastal.